CELEX: 52009XX0926(01)
Language: da
Date: 2009-09-26 00:00:00
Title: Beslutning nr. 579 af 2. juli 2009 om åbning af en udbudsprocedure med henblik på tildeling af tilladelse til at prospektere og efterforske olie- og naturgasressourcer i undergrunden i medfør af artikel 2, stk. 1, punkt 3, i loven om naturressourcer i undergrunden, i blok 1-11 Vranino , som er beliggende i regionen Dobrich, samt meddelelse om det påtænkte udbud med henblik på tildeling af tilladelse

26.9.2009   
            
            
               DA
            
            
               Den Europæiske Unions Tidende
            
            
               C 232/13
            
         
      BESLUTNING Nr. 579
   af 2. juli 2009
   om åbning af en udbudsprocedure med henblik på tildeling af tilladelse til at prospektere og efterforske olie- og naturgasressourcer i undergrunden i medfør af artikel 2, stk. 1, punkt 3, i loven om naturressourcer i undergrunden, i blok 1-11 »Vranino«, som er beliggende i regionen Dobrich, samt meddelelse om det påtænkte udbud med henblik på tildeling af tilladelse
   2009/C 232/07
   REPUBLIKKEN BULGARIEN
   MINISTERRÅDET
   I medfør af artikel 5, stk. 2, artikel 42, stk. 1, nr. 1, og artikel 44, stk. 3, i loven om naturressourcer i undergrunden og under henvisning til artikel 4, stk. 2, nr. 16, og artikel 1, stk. 24a, i energiloven har
   MINISTERRÅDET TRUFFET FØLGENDE BESLUTNING:
   
               1.
            
            
               Der indledes en procedure med henblik på tildeling af tilladelse til prospektering og efterforskning efter råolie og naturgas i blok 1-11 »Vranino« med et overfladeareal på 397,42 km2 og med koordinaterne 1 til 5, som anført i bilaget til denne beslutning.
            
         
               2.
            
            
               Tildelingen af en tilladelse i medfør af punkt 1 vil blive baseret på et udbud.
            
         
               3.
            
            
               Tilladelsen til prospektering og efterforskning gælder for en periode på fem år, efter at prospekterings- og efterforskningskontrakten træder i kraft, og med en ret til forlængelse af denne periode i medfør af artikel 31, stk. 3, i loven om naturressourcer i undergrunden.
            
         
               4.
            
            
               I medfør af punkt 1 vil udbuddet med henblik på tildeling af tilladelse finde sted på 150. dagen efter datoen for offentliggørelse af denne beslutning i Den Europæiske Unions Tidende i Økonomi- og Energiministeriets bygning på adressen ulica Triadica 8, Sofia.
            
         
               5.
            
            
               Fristen for erhvervelse af udbudsmaterialet er kl. 17.00 på 120. dagen for offentliggørelsen af denne beslutning i Den Europæiske Unions Tidende.
            
         
               6.
            
            
               Fristen for forelæggelse af ansøgning om deltagelse i udbuddet er kl. 17.00 på 130. dagen for offentliggørelsen af denne beslutning i Den Europæiske Unions Tidende.
            
         
               7.
            
            
               Fristen for indgivelse af bud i overensstemmelse med udbudsmaterialet er kl. 17.00 på 144. dagen for offentliggørelsen af denne beslutning i Den Europæiske Unions Tidende.
            
         
               8.
            
            
               Der kræves ikke personligt fremmøde i forbindelse med udbuddet.
            
         
               9.
            
            
               Prisen for udbudsmaterialet fastsættes til 2 500 BGN (2 500 bulgarske leva). Udbudsmaterialet kan erhverves ved henvendelse til lokale nr. 802 i Økonomi- og Energiministeriet på adressen ulica Triadica 8, Sofia, i den periode, der er fastsat i punkt 5.
            
         
               10.
            
            
               Ansøgere, som ønsker at deltage i udbuddet, skal overholde de krav, der er fastlagt i artikel 23, stk. 1, i loven om naturressourcer i undergrunden.
            
         
               11.
            
            
               Ansøgernes forslag vil blive evalueret ud fra de foreslåede arbejdsprogrammer, miljøbeskyttelsesforanstaltninger, uddannelsestiltag, bonustildelinger samt deres administrative og finansielle kapacitet, jf. udbudsmaterialet.
            
         
               12.
            
            
               Depositum for deltagelse i udbuddet er fastsat til 50 000 BGN (50 000 bulgarske leva), der skal indbetales før den tidsfrist, der er specificeret i punkt 6, på Økonomi- og Energiministeriets bankkonto som nævnt i udbudsmaterialet.
            
         
               13.
            
            
               Afvises en ansøgers deltagelse i udbuddet, tilbagebetales vedkommendes depositum inden for 14 dage efter den dato, hvor ansøgeren fik meddelelse om afvisningen.
            
         
               14.
            
            
               Den udvalgte ansøgers depositum tilbageholdes, og alle andre ansøgeres depositum vil blive tilbagebetalt inden for 14 dage efter offentliggørelse af ministerrådets beslutning om tildeling af en tilladelse til prospektering og efterforskning i den bulgarske statstidende.
            
         
               15.
            
            
               Ansøgning om deltagelse i udbuddet og forslag fra ansøgerne, der er i overensstemmelse med udbudsmaterialet, bør forelægges Økonomi- og Energiministeriet på adressen ulica Triadica 8, Sofia, i overensstemmelse med kravene i artikel 46 i loven om naturressourcer i undergrunden.
            
         
               16.
            
            
               Bud bør opfylde de krav og betingelser, der er anført i udbudsmaterialet.
            
         
               17.
            
            
               Udbuddet kan finde sted, selv om kun en enkelt ansøger får adgang til at deltage.
            
         
               18.
            
            
               Økonomi- og Energiministeren bemyndiges til:
               
                           18.1.
                        
                        
                           at sende denne beslutning til offentliggørelse i Den Europæiske Unions Tidende, det bulgarske statstidende og på ministerrådets websted
                        
                     
                           18.2.
                        
                        
                           at tilrettelægge gennemførelsen af udbuddet.
                        
                     
         
               19.
            
            
               Anker mod denne afgørelse kan forelægges den øverste forvaltningsdomstol senest 14 dage efter offentliggørelsen i Den Europæiske Unions Tidende.
            
         
      
         
            Premierminister
         
         Sergei STANISHEV
         
      
      
         
            Ministerrådets chefsekretær
         
         Vesselin DAKOV
         
      
      
         Attesteret kopi,
         
            Direktør for kabinetskontoret
         
         Vesselin DAKOV
         
      
   
   
      BILAG
      
         KOORDINATER
      
      
                  1.
               
               
                  Geografiske koordinater (koordinatsystem: 1950): for blok 1-11 Vranino:
               
            
                  1.
               
               
                  43° 39′ 42,190″ N
               
               
                  28° 14′ 59,825″ Ø
               
            
                  2.
               
               
                  43° 36′ 49,199″ N
               
               
                  28° 30′ 00,834″ Ø
               
            
                  3.
               
               
                  43° 25′ 54,191″ N
               
               
                  28° 23′ 09,845″ Ø
               
            
                  4.
               
               
                  43° 29′ 46,184″ N
               
               
                  28° 11′ 05,835″ Ø
               
            
                  5.
               
               
                  43° 39′ 42,190″ N
               
               
                  28° 14′ 59,825″ Ø